
	Comisia pentru buget, finanţe şi bănci
	
	Bucureşti,        

Nr. 22/640/10.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea  şi completarea articolului 250, al.(1), pct.19 din Legea nr. 571 din 22 decembrie 2003 privind Codul Fiscal cu care comisia noastră a fost sesizată în fond cu adresa Biroului Permanent nr.PL.x 583 din  9 noiembrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/640/10.03.2010


RAPORT

asupra propunerii legislative pentru modificarea  şi completarea articolului 250, al.(1), pct.19 din Legea nr. 571 din 22 decembrie 2003 privind Codul Fiscal
Cu adresa nr. PLx 583 din 9 noiembrie 2009, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu  propunerea legislativă pentru modificarea  şi completarea articolului 250, al.(1), pct.19 din Legea nr. 571 din 22 decembrie 2003 privind Codul Fiscal.

Prezenta propunere legislativă are ca obiect de reglementare scutirea de la plata impozitului a clădirilor aflate în folosinţa organizaţiilor de pensionari.
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru administraţie publică, amenajarea teritoriului şi echilibru ecologic şi Consiliului Legislativ.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei au participat  32 deputaţi, din totalul de 34 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice.
Raportul comisiei a fost adoptat cu majoritate de voturi. 

 In urma dezbaterii propunerii legislative pentru modificarea  şi completarea articolului 250, al.(1), pct.19 din Legea nr. 571 din 22 decembrie 2003 privind Codul Fiscal,  în şedinţa din data de 09 martie 2010, comisia propune  Plenului Camerei Deputaţilor respingerea propunerii legislative deoarece aplicarea propunerilor acestei iniţiative ar conduce la micşorarea veniturilor bugetelor locale, iniţiatorii nu au avut în vedere dispoziţiile art. 15 alin (1) din Legea privind finanţele publice locale nr. 500/2002 prin care trebuie să se prevadă sursele de acoperire a micşorării veniturilor bugetare şi, de asemenea, conform HG nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative, se impunea consultarea structurilor asociative ale autorităţilor administraţiei publice locale.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana
PAGE  
2

